Yüksel Pazarkaya

estas turka-germana verkisto kaj tradukisto. Li naskiĝis la 24-an de februaro 1940 en Izmiro, do nun estas -jaraĝa. Post la mezlernejaj jaroj li en 1958 translokiĝis al okcidenta Germanio, kaj ĉefe li laboris en Germanio. Delonge li havas la germanan civitanecon aldone al la turka; li estas membro de la germania kaj la turkia branĉoj de la Internacia klubo PEN. Aparte konata estas lia origine germanlingva televida serio de 1983, nomata , "niaj najbaroj, la familio Balta", .

Post studo de germanistiko kaj filozofio en la universitato de Stutgarto kaj doktoriĝo en literatura scienco en 1973 li laboras kiel verkisto. Antaŭ tio, en 1961, li estis la unua kiu iniciatis german-turkan teatran laboron, unue en la Stutgarta "studio-scenejo" (), teatron kiun li kunfondis, kaj poste fondante la unuan turkan amatoran teatran grupon en Germanio. Ekde 1986 li laboris kiel radioredaktisto de la aŭtonoma ŝtata radiostacio kaj televida sendostacio WDR por la federacia lando Nordrejn-Vestfalio, en Kolonjo.

Li tradukis verkojn de Orhan Veli Kanık, Nâzım Hikmet kaj Aziz Nesin, inter aliaj. En siaj propraj skribaĵoj li ankaŭ, sed ne ekskluzive, traktas la situacion de migrantaj laboristoj kaj, precipe, diskriminacion. Lia ampleksa verkaro inkluzivas ankaŭ poemojn, prozon, porinfanan literaturon kaj la jam menciitan televidan serion de 1983. Jam en 1979, unu el liaj tekstoj estis utiligita en la kindokumentario de Hans A. Guttner Almanya Almanya - Germania Germania.

Kategorio:Turkaj verkistoj
Kategorio:Naskiĝintoj en Izmiro